Gimnazija „Matija Mesić“

Slavonski Brod

Slavonski Brod, 30. siječnja 2020.g.

**BILJEŠKE UZ FINANCIJSKE IZIVJEŠTAJE ZA RAZDOBLJE**

1. **SIJEČNJA DO 31. PROSINCA 2019. G**

Broj RKP-a: 17763

Matični broj: 03776433

OIB: 45966285848

Naziv i adresa obveznika: Gimnazija „Matija Mesić“, Naselje Slavonija I, br.8, Slavonski Brod

Oznaka razine: 31

Šifra djelatnosti: 8531

Razdjel: 000

Šifra županije/grada/općine: 396

Žiro račun: Brodsko-posavska županija

Godišnji financijski izvještaji Gimnazije „Matija Mesić“ sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2019., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predat će se prema odredbama Pravilnika o financijskom izvještavanju u proračunskom računovodstvu (Narodne novine br. 03/15, 93/15, 135/15, 2/17, 28/17 i 112/18) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2020. godine. Za sastavljanje i predočavanje financijskih izvještaja korišteni su elektronski obrasci koji su preuzeti s internetskih stranica Financijske agencije.

**Bilješke uz Obrazac BILANCA**

**Bilješka broj 1 – AOP 073 – Depoziti, jamčevni polozi i potraživanja od zaposlenih te za više plaćene poreze i ostalo** - Vrijednost ostalih potraživanja povećana je za 450,9% i odnosi se na potraživanja za bolovanja preko HZZO-a, a prema uputi HZZO-a zatvoren je samo dio potraživanja.

**Bilješka broj 2 - AOP 154 Potraživanja za prihode iz proračuna** – navedena potraživanja predstavljaju stanje podračuna u županijskoj riznici koje iznosi 401.674,65 kn iz kojeg se podmiruju obveze od 26.940,38 kn. Takvim sučeljavanjem dolazimo do iznosa raspoloživog u budućem razdoblju od 386.966,37 kn zajedno sa sredstvima STEM projekta, a koji će se koristiti u daljnjoj analizi u sklopu bilješki uz obrazac PR-RAS.

**Bilješka broj 3 - AOP 167 – Obveze za financijske rashode** – Povećanje obveza u vrijednosti 78,1% u odnosu na prethodno razdoblje odnosi se na obveze za zatezne kamate u iznosu 57 kn.

**Bilješka broj 4 - AOP 174 – Ostale tekuće** obveze – Povećanje od 727% odnosi se na ranije spomenuto potraživanje od HZZO-a u iznosu 30.093 kn.

**Obvezna bilješka uz Bilancu – Obvezne bilješke uz Bilancu iz čl. 14. Pravilnika ne iskazuju se jer školska ustanova takve podatke nema iskazane u svojim poslovnim knjigama i Bilanci.**

**Bilješke uz Obrazac PR-RAS**

Sukladno Zakonu o proračunu škola je uplaćivala namjenske i vlastite prihode u proračun Brodsko-posavske županije, evidentirala u svojoj glavnoj knjizi na osnovnim računima računskog plana sukladno vrsti ostvarenih prihoda, a županijska riznica je osigurala knjigovodstveni dokument na temelju kojeg su provedena knjiženja.

**Bilješka broj 5 - AOP 058 – Tekuće pomoći od izvanproračunskih korisnika** – Povećanje od 993,5% u odnosu na prethodno razdoblje odnosi se na primitak sredstava od Hrvatskog zavoda za zapošljavanje, za isplatu plaće za pripravnika psihologa za dio 2019.g. i 2020. godinu.

**Bilješka broj 6 - AOP 116 – Ostali nespomenuti prihodi** – Smanjenje vrijednosti od 55,5% u odnosu na prethodno razdoblje ostvareno je zato što je turistička agencija uplatila troškove za dnevnice na maturalnom putovanju u obliku donacije a ne u obliku pristojbe po posebnim propisima, kao u prethodnom razdoblju.

**Bilješka broj 7 - AOP 156 – Doprinosi za plaće** – Do smanjenja od 27,4% u odnosu na prethodno razdoblje došlo je zbog ukidanja doprinosa za obvezno osiguranje u slučaju nezaposlenosti.

**Bilješka broj 8 - AOP 168 – Materijal i sirovine** – Do povećanja od 387,1% u odnosu na prethodno razdoblje došlo je zbog troškova projekta Školska shema koji je započeo u zadnjem kvartalu 2018. godine.

**Bilješka broj 9 - AOP 171 – Sitni inventar i auto gume** – do povećanja od 111,5% u odnosu na prethodno razdoblje došlo je zbog nabavke video projektora i stalaka za televizore.

**Bilješka broj 10 - Aop 182 – Računalne usluge** – Do povećanja od 32,2% u odnosu na prethodno razdoblje došlo je zbog učestalijih kvarova u mrežnom sustavu te zbog povećanja troškova održavanja softwarea zbog kupnje novog modula Elektronički računi.

**Bilješka broj 11 - AOP 186 Naknade za rad predstavničkih tijela** – Povećanje od 305,9% u odnosu na prethodno razdoblje odnosi se na naknade za rad povjerenstava na stručnim ispitima iz hrvatskog jezika.

**Bilješka broj 12 - AOP 188 – Reprezentacija** – Povećanje od 57,1% u odnosu na prethodno razdoblje nastalo je zbog financiranja troškova osvježenja u sklopu programa Škola za život.

**Bilješka broj 13 - AOP 190 – Pristojbe i naknade** – Povećanje troškova od 57,5% u odnosu na prethodno razdoblje nastalo je zbog plaćanja pristojbi za postupak obvezne provjere diploma djelatnika.

**Bilješka broj 14 - AOP 192 – Ostali nespomenuti rashodi poslovanja** – Do povećanja od 441,4% u odnosu na prethodno razdoblje došlo je zbog kupnje potrošnog materijala za opremanje kabineta u sklopu provedbe kurikularne reforme.

**Bilješka broj 15 - AOP 208 – Bankarske usluge i usluge platnog promet**a – Povećanje od 3900%, odnosno povećanje od 195 kn u odnosu na prethodno razdoblje odnosi se na naknadu banke za plaćanje računa inozemnog dobavljača i na naknade banke za uplate zateznih kamata za doprinose.

**Bilješka broj 16 - AOP 341 – Rashodi za nabavu nefinancijske imovine** – U prethodnom razdoblju rashodi za nabavu nefinancijske imovine veći su za 74,9% u odnosu na promatrano razdoblje zbog kupnje ormarića za knjige. U sklopu ove vrste rashoda došlo je i do povećanja rashoda za kupnju komunikacijske opreme u vrijednosti 20%, za kupnju televizora, te povećanje od 54,6% za kupnju knjiga za opremanje knjižnice.

**Bilješka broj 17 - AOP 658 – Tekuće pomoći od HZMO-a, HZZ-a i HZZO-a** – Povećanje od 993,5% u odnosu na prethodno razdoblje odnosi se na primljena sredstva Hrvatskog zavoda za zapošljavanje, za isplatu plaće za pripravnika psihologa za dio 2019.g. i 2020. godinu.

**Bilješka broj 18 - AOP 684 – Sufinanciranje cijene usluge, participacije i slično** – Povećanje od 167% u odnosu na prethodno razdoblje odnosi se na prihode osiguravajuće tvrtke za naknadu štete na imovini, uplatu Brodsko-posavske županije za projekt Graditeljska baština i na uplate polaznika stručnih ispita iz hrvatskog jezika.

**Bilješka broj 19 - AOP 687 – Otpremnine** – Troškovi otpremnina smanjeni su za 75,1% u odnosu na prethodno razdoblje jer je smanjen broj zaposlenika koji idu u mirovinu.

**Bilješka broj 20 - AOP 688 – Naknade za bolest, invalidnost i smrtni slučaj** –Povećanje od 91,1% odnosi se na veći broj dugotrajnih bolovanja u odnosu na prethodno razdoblje.

**Bilješka broj 21 - Utvrđivanje rezultata poslovanja**

Prije izrade financijskih izvješća za 2019. godinu i popunjavanja Pravilnikom o financijskom izvještavanju u proračunskom računovodstvu propisanih obrazaca, provedena su zaključna knjiženja kojima se utvrđuje rezultat poslovanja. Utvrđivanje rezultata na kraju godine provodi se zatvaranjem računa rashoda i izdataka, prihoda i primitaka.

U nastavku se daje analiza i potvrđuje usklađenost stanja sredstava i financijskog rezultata.

Analiza stanja sredstava na podračunu:

Konto 163 – STEM projekt 12.232,10

+Konto 167 401.674,65

Stanje sredstava: 413.906,75

­­­­­­­­­­­­­­­­­­­­­Obveze iz ostalih izvora 26.940,38

Saldo: 386.966,37 (sredstva koja će se trošiti u 2020.g a čiji su prihodi evidentirani u 2019. godini

Kada je riječ o decentraliziranim sredstvima, škola kao proračunski korisnik je obvezna iskazati rashode 2019.g. i obveze koje su nastale u 2019. godini bez obzira jesu li iste podmirene i bez obzira je li nadležni proračun doznačio sredstva za podmirenje navedenih obveza.

Stoga, izračun dalje slijedi:

**Stanje sredstava koje će se trošiti u 2020. čiji su prihodi evidentirani u 2019.g. 386.966,37kn**

+ razlika plaćenog PDV-a za koju će rashodi iz vl. prihoda biti veći od prihoda u 2019. 4.970,09kn

**Stanje potraživanja za sredstvima na podračunu koja će se trošiti u 2020.g. 391.936,46kn**

Manjak prihoda poslovanja unutar izvora dec sredstava 212.216,09kn

**Saldo:**  **179.720,37kn**

Financijski rezultat poslovanja dobiven je kroz analizu potraživanja za prihode iz proračuna (podskupina 167), obveza iz ostalih izvora te s druge strane viška prihoda poslovanja unutar izvora decentraliziranih sredstava.

U nastavku slijedi izračun financijskog rezultata kroz zaključna knjiženja.

Sučeljavanjem prihoda i rashoda poslovanja (razred 3 i 6) te prihoda i rashoda od nefinancijske imovine (razred 4 i 7), dobiven je financijski rezultat u iznosu 319.667,34 kn koji predstavlja višak prihoda i primitaka za slijedeće razdoblje, a izračun se nalazi u nastavku:

Prihodi poslovanja 12.235.746,49 kn

Rashodi poslovanja 11.843.576,29 kn

Rezultat: višak prihoda poslovanja: 392.170,20 kn

Prihodi od nefinancijske imovine 0,00 kn

Rashodi od nefinancijske imovine 72.502,86 kn

Rezultat: manjak prihoda od nefinancijske imovine 72.502,86 kn

Višak prihoda poslovanja 392.170,20 kn

-Manjak prihoda od nefinancijske imovine 72.502,86 kn

UKUPAN VIŠAK PRIHODA: 319.667,34 kn

**Rezultat poslovanja: Višak prihoda i primitaka 319.667,34 kn (AOP 405)**

**Bilješke uz Obrazac RAS-F**

**Bilješka broj 22 - AOP 116 – Više srednjoškolsko obrazovanje** – Izvještaj o rashodima prema funkcijskoj klasifikaciji sastavlja se na Obrascu: RAS-funkcijski. U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni, a iskazani na poziciji AOP 404 Obrasca PR-RAS. Prema tumačenju Ministarstva znanosti, obrazovanja i sporta sve rashode ostvarene u 2019.g. bez prenesenog rezultata iskazuju se na jednoj funkciji 0922 Više srednjoškolsko obrazovanje – 11.916.079,15 kn.

**Bilješke uz Obrazac PVRIO**

**Bilješka broj 22- Obrazac PVRIO** prikazuje promjene u obujmu i vrijednosti imovine. Gimnazija „Matija Mesić“ nije zabilježila u poslovnim događajima promjene u vrijednosti i obujmu imovine.

**Bilješke uz Obrazac OBVEZE**

**Bilješka broj 23 - AOP 001 – Stanje obveza 1. siječnja** – Izmjenom Pravilnika o proračunskom računovodstvu i računskom planu početni podatak u Izvještaju o obvezama postaje AOP 036 predanog Obrasca OBVEZE za 2018.g. Stanje obveza na početku izvještajnog razdoblja iznosilo je 1.261.370,31 kn.

**Bilješka broj 24- AOP 036 – Stanje obveza na kraju izvještajnog razdoblja** – Stanje obveza na kraju 2019.g. iznosi 1.166.163,96 kn kao što je prikazano na obrascu na AOP-u 036, a jednako stanje iskazano je i u obrascu Bilanca na AOP-u 163. Na dan 31.12.2019.g. obveze za rashode dospjele su u vrijednosti 6.386,00 kn te se kao takve odnose na kašnjenje do 60 dana.

S poštovanjem,

Ravnatelj:

Zlatko Markovinović, dipl.mat.inf.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_